**Csongrád Városi Önkormányzat**

**Bedő Tamás polgármester**

**18/2020.(IV.21.) polgármesteri**

**HATÁROZAT**

A Kormány a veszélyhelyzet kihirdetéséről szóló 40/2020.(III.01.) számú kormányrendelet 1. § értelmében az élet-és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

A fenti rendelkezés alapján értékesítésre jelölöm ki az ipari parkban lévő csongrádi 6471/3 hrsz-ú ingatlan önkormányzat tulajdonát képező, és jelen határozat melléklete szerint megjelölt 3000/6812-ed tulajdoni hányadát, az ennek megfelelő területrészt.

Továbbá a fenti rendelkezések alapján Csongrád Városi Önkormányzat Városgazdasági, Ügyrendi és Összeférhetetlenségi Bizottságának átruházott hatáskörét gyakorolva polgármesterként a fent körülírt területrész értékesítését árverés és pályázat alól mentesítem.

Az értékesítésre kijelölt csongrádi 6471/3 hrsz-ú ingatlan részét képező 3000 m2 nagyságú, kivett beépítetlen terület megnevezésű ingatlanrész vevőjének jelölöm ki Bartók Zsolt egyéni vállalkozót, 6640 Csongrád, Új utca 2. sz. alatti lakost, nettó 4.500.000 Ft vételár figyelembe vételével az alábbi feltételek mellett:

* A felek között adásvételi előszerződés megkötésére kerül sor, a végleges adásvételi szerződés feltétele az ipari parki infrastruktúra fejlesztéssel kapcsolatos pályázati eljárás végleges lezárása, és az ingatlanrész önálló helyrajzi számon történő kialakítása.
* A nettó 4.500.000 Ft vételárat a vevő az adásvételi előszerződés aláírását követő 8 napon belül fizeti meg az önkormányzat részére, külön kiállított számla alapján
* az adásvétel a fordított ÁFA fizetés hatálya alá tartozó jogügylet,
* az ingatlan megosztásának, illetve önálló helyrajzi számokra történő földhivatali átjegyzésének és a terület kitűzésének költsége a vevőt terheli.
* A birtokbaadásra az adásvételi előszerződés alapján, a terület pontos kitűzésével kerül sor.

**INDOKOLÁS**

A határozat szerinti területre ketten nyújtottak be vételi kérelmet, Újszászi Zsolt és Bartók Zsolt egyéni vállalkozók. A döntés meghozatalánál figyelembe vettem, hogy Bartók Zsolt egyéni vállalkozónak a területtel szemben, az út túl oldalán meglévő telephelye működik. A vállalkozó jelezte, hogy a jelentős logisztikai tevékenysége miatta a vállalkozása bővítésre szorul, kérte, hogy az ingatlanával szemközti területet vállalkozás fejlesztésére használhassa fel. Mindezeken túl az önkormányzat részére kedvezőbb fizetési feltételeket ajánlott.

A határozatról értesül:

1. Fejlesztési és Üzemeltetési Iroda és általa
2. Bartók Zsolt, 6640 Csongrád, Új u. 2.

Csongrád, 2020. április 21.

 Bedő Tamás

 polgármester